Frank Gorenc - Wikipedija, prosta enciklopedija

# Frank Gorenc

### Iz Wikipedije, proste enciklopedije

Frank Gorenc, ameriški vojaški pilot in general slovenskega rodu, * 1958, Ljubljana, Slovenija.

Stanley Gorenc (levo) in Frank Gorenc

Njegov brat Stanley Gorenc je prav tako general VL ZDA.

## [uredi] Biografija

1979 je diplomiral iz civilnega inženirstva na Akademiji VL ZDA in postal poročnik.

Med avgustom 1979 in decembrom 1980 je bil študent pilotskega usposabljanje v Vance AFB (Oklahoma). Decembra 1980 je postal inštruktor pilot na T-38A in preiskovalec poleta pri 25. letečem trenažnem skvadronu . Med tem je 1983 končal dopisni tečaj in diplomiral na šoli za častnike skvadrona.

Med aprilom in avgustom 1984 je služil v F-15 nadomestni trenažni enoti (Luke AFB, Arizona). Med avgustom 1984 in aprilom 1988 je bil poveljnik letala F-15C, preiskovalec leta in poveljnik leta v 525. taktičnem lovskem skvadronu (Bitburg Air Base, Nemčija). 1986 je končal dopisni tečaj in diplomiral na Air Command and Staff College. Istega leta je končal Natov taktični vodstveni program (Jever Air Base, Nemčija). 1988 je diplomiral na U.S. Air Force Fighter Weapons School. Naslednje leto je prejel magisterij iz aeronavtike na Embry-Riddle Aeronautical University.

Od aprila 1988 do oktobra 1991 je bil poveljnik F-15C ter šef orožja in taktike pri 95. lovskem skvadronu (Langley Air Base, Virginija). Od oktobra 1991 do marca 1992 je bil adjutant poveljnika Taktičnega zračnega poveljstva in od junija 1992 do septembra 1993 adjutant poveljnika Poveljništva zračnega bojevanja.

Od septembra 1993 do avgusta 1994 je bil šef, Veje za razporeditev aktivnih častnikov pri Poveljništvu zračnega bojevanja. Istega leta je končal Air War College. Septembra 1995 je diplomiral na National War College (Fort Lesley McNair).

Septembra 1995 je postal operativni častnik 390. lovskega skvadrona (Mountain Home Air Force Base, Idaho). 1995 je prejel drugi magisterij iz strategije nacionalne varnosti na National Defense University.

Januarja 1996 je postal poveljnik istega skvadrona. Junija 1997 je postal posebni pomočnik poveljnika operativne skupine v Mountain Home Air Force Base.

Januarja 1998 je postal načelnik Oddelka za raziskave, analizo in vojne igre pri Združenem štabu.

Decembra 2000 je postal poveljnik 18. operativne skupine (Kadena Air Base, Japonska). Od avgusta 2002 do septembra 2003 je bil posebni pomočnik pri Vrhovnem poveljniku zavezniških sil v Evropi.

Septembra 2003 je postal poveljnik 1. lovskega krila.

Trenutno poveljuje 332. krilu (332nd AEW) vokjaškega letalstva ZDA v Iraku.

## [uredi] Napredovanja

- 30. maj 1979 - poročnik
- 30. maj 1981 - nadporočnik
- 30. maj 1983 - stotnik
- 1. junij 1990 - major
- 1. marec 1994 - podpolkovnik
- 1. september 1998 - polkovnik
- 15. junij 2005 - brigadni general

## [uredi] Glej tudi

- seznam ameriških inženirjev
- seznam generalov Vojnega letalstva ZDA

## [uredi] Zunanje povezave & Viri

- v angleščini:

- Novica o napredovanju
- Biografija

Vzpostavljeno iz »http://sl.wikipedia.org../../../f/r/a/Frank_Gorenc_0a74.html«

Kategorije: Rojeni leta 1958 | Živeči ljudje | Ameriški generali | Ameriški Slovenci | Generali Vojnega letalstva ZDA | Vojaški piloti Vojnega letalstva ZDA | Ameriški inženirji | Naturalizirani državljani ZDA

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje